Eremittkolibrier

Se liste i teksten!

Eremittkolibrier (Phaethornithinae) er en gruppe med kolibrier (Trochilidae) som inneholder 39 arter, fordelt i seks slekter. Artene finnes kun i Den nye verden, fra Mexico i Nord-Amerika og gjennom Mellom-Amerika til det nordlige Argentina i Sør-Amerika.

 Taksonomi 
Eremitter er ei basal gruppe med kolibrier, og det er sterk støtte i bevismaterialet for at eremittene er søstergruppen til topazene (Florisuginae). Linjen som førte til dannelsen av topazer og eremitter oppsto for omkring  år siden (), sannsynligvis i sentrale lavereliggende strøk i Sør-Amerika. En tidligere studie ga svake beviser for at topazene kunne være søster til alle andre kolibrier.

 Beskrivelse 
Eremittkolibrier er mindre prangende enn typiske kolibrier (Trochilinae). Fjærdrakten hos disse fuglene domineres av fargene grønn, brun, rødbrun og grå og er typisk mindre fargesterke. Innslag av kinnflekker og brystflekker i sterkere farger er vanlig. Noe innslag av iriserende (metallisk glisende) grønt eller bronse kan finnes på oversiden eller i nakkeregionen hos flere arter. Kjønnene er relativt like. Arter i slekten Phaethornis, med unntak av P. koepkeae, P. philippii og P. bourcieri, har typisk langt, nedoverkrummet nebb.

 Habitat 
Flertallet eremittkolibrier trives i utkanten av fuktig tropisk skog og fjellområder opp mot . Noen holder også til i tett underskog eller på mer åpne hogstflater med gjenvekst.

 Evolusjon 
Moderne forskning bekrefter at Phaethornithinae og Trochilinae (underfamilier) er de to eneste grunnleggende undergruppene blant dagens arter i familien Trochilidae. Disse splittet trolig lag for omkring 17 millioner år siden, på en tid da de sørlige og midtre Andesfjellene trolig ikke oversteg . Først sent i miocen og pliocen steg Andesfjellene til nærmere dagens høyder.

 Arter og slekter 
Artene er inkludert i systematisk rekkefølge og henhold til Handbook of the Birds of the World Alive. Alle norske navn er i henhold til Norsk Ornitologisk Forening og Avibase, men listen er nødvendigvis ikke komplett.

 Eutoxeres (sigdnebber, 2 arter)
 Grønnsigderemitt, Eutoxeres aquila
 Rusthalesigderemitt, Eutoxeres condamini
 Ramphodon (1 art)
 Sagnebberemitt, Ramphodon naevius
 Glaucis (3 arter)
 Bahiaeremitt, Glaucis dohrnii (også kalt kroknebbkolibri)
 Bronseeremitt, Glaucis aeneus
 Rustbrysteremitt, Glaucis hirsutus
 Threnetes (3 arter)
 Båndhaleeremitt, Threnetes ruckeri
 Skjeggstubberemitt, Threnetes leucurus
 Skjeggstubberemitt, Threnetes niger
 Anopetia (1 art)
 Caatingaeremitt, Anopetia gounellei
 Phaethornis (29 arter)
 Smusseremitt, Phaethornis squalidus
 Strekstrupeeremitt, Phaethornis rupurumii
 Småeremitt, Phaethornis longuemareus
 Tapajoseremitt, Phaethornis aethopygus
 Dvergeremitt, Phaethornis idaliae
 Kanelstrupeeremitt, Phaethornis nattereri
 Mørkstrupeeremitt, Phaethornis atrimentalis
 Stripestrupeeremitt, Phaethornis striigularis
 Gråstrupeeremitt, Phaethornis griseogularis
 (ikke navngitt), Phaethornis porcullae
 Rusteremitt, Phaethornis ruber
 Aymaraeremitt, Phaethornis stuarti
 Okerbukeremitt, Phaethornis subochraceus
 Soteremitt, Phaethornis augusti
 Planaltoeremitt, Phaethornis pretrei
 Skjellstrupeeremitt, Phaethornis eurynome
 Lysbukeremitt, Phaethornis anthophilus
 Hvitskjeggeremitt, Phaethornis hispidus
 Kårdeeremitt, Phaethornis yaruqui
 Grønneremitt, Phaethornis guy
 Sjaketteremitt, Phaethornis syrmatophorus
 Inkaeremitt, Phaethornis koepckeae
 Nåleremitt, Phaethornis philippii
 Floretteremitt, Phaethornis bourcieri
 (ikke navngitt), Phaethornis mexicanus
 Veststjerteremitt, Phaethornis longirostris
 (ikke navngitt), Phaethornis baroni
 Øststjerteremitt, Phaethornis superciliosus
 Stornebberemitt, Phaethornis malaris

 Referanser 
Jimmy A. McGuire, Christopher C. Witt, J.V. Remsen Jr., Ammon Corl, Daniel L. Rabosky, Douglas L. Altshuler, Robert Dudley (2014). Molecular Phylogenetics and the Diversification of Hummingbirds. Current Biology, Volume 24, Issue 9, 5 May 2014, Page 1038. doi:10.1016/j.cub.2014.03.016

Bleiweiss, R. 1998. Tempo and mode of hummingbird evolution. Biol. J. Linn. Soc. 65: 63–76.

Bleiweiss, R., J. A. W. Kirsch, & J. C. Matheus. 1994. DNA-DNA hybridization evidence for subfamily structure among hummingbirds. Auk 111: 8–19.

Bleiweiss, R., J. A. W. Kirsch, & J. C. Matheus. 1997. DNA hybridization evidence for the principal lineages of hummingbirds (Aves: Trochilidae). Mol. Biol. Evol. 14: 325–343.

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. (2008-05-22). Norske navn på verdens fugler. Norsk navnekomité for fugl (NNKF), 1990-2008. Norsk Ornitologisk Forening

 Eksterne lenker 


Kategori:Kolibrier
Kategori:Dyr formelt beskrevet av William Jardine
Kategori:Fugler formelt beskrevet i 1833